Čitanje

Djeca uče čitati i pisati u prvom razredu, a govor su počela usvajati već potkraj prve godine. Vidimo da je raskorak između usvajanja govora i učenja pisanog izraza velik, jer je pisana komunikacija neusporedivo apstraktnija, dijete se ne može osloniti na intonaciju glasa, mimiku, geste i druge situacijske elemente.

Uz motiviranost potrebna je i određena zrelost niza funkcija za učenje čitanja.

Da bi dijete moglo bez problema usvojiti abecedno načelo potrebno je da usvoji niz predčitačkih vještina. Predčitačke vještine smatraju se važnim predznakom buduće čitačke uspješnosti.

**Predčitačke vještine**

1.sposobnost i vještina glasovne raščlambe riječi, tj.sposobnost da u 'glavi'

 čuje, zapamti i povezuje glasove od kojih se sastoji riječ, prvi glas, zadnji

 glas, svi glasovi.

2. uočavanje veze između slova i glasa u riječi

3. uočiti da je pisana riječ znak za izgovorenu i da ima isto značenje

4. orijentacija u prostoru, usvajanje linearnog slijeda teksta slijeva nadesno i

 odozgo prema dolje

5. uočavanje smisla poruke

**Kako se razvija čitanje?**

1.U početku djeca čitaju **globalno**  najučestalije riječi vizualno zahvaćaju u

 cijelosti, pamte, asocijativno povezuju s određenim predmetom (npr. škola) i

 zatim izgovaraju.

2.Slijedi raščlamba riječi na glasove-slova te njihovo ponovno spajanje u cjelinu

 u cjelovitu riječ- **analitičko sintetička glasovna metoda**

Ako dijete dobro usvoji glasovno slušnu analizu raščlambu riječi tada će lako usvojiti i razumjeti abecedno načelo u čitanju kao i način pisanja 60 znakova-slova, 30 malih i 30 velikih slova koja se pridružuju glasovima.

**Glasovno načelo- kako čujemo tako i pišemo**

U fazi prevođenja slova u glasove djetetova sposobnost čitanja postaje sve bolja i on će moći pročitati svaku riječ pa i onu čiji smisao ne poznaje.

Slijedi razumijevanje teksta.

Čitanje i razumijevanje postaje automatizirano.

Kada?

To je individualno, razlikuje se od djeteta do djeteta!

Teškoće nastaju kada glasovna raščlamba djetetu nije jasna!